Diari Oficial de la Generalitat Valenciana


Sumari del DOGV 4429, del 30-01-2003 (2003/686)

RESOLUCIÓ de 20 de gener de 2003, del conseller d'Obres Públiques, Urbanisme i Transports, per la qual s'aprova definitivament el Programa per al Desenvolupament d'Actuacions Integrades de la Unitat d'Execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/686


Data del document
:   20-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme
    * instal·lació portuària
    * infraestructura de transports

RESOLUCIÓ de 20 de gener de 2003, del conseller d'Obres Públiques, Urbanisme i Transports, per la qual s'aprova definitivament el Programa per al Desenvolupament d'Actuacions Integrades de la Unitat d'Execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES). [2003/Q686]
  
Vist el Programa per al Desenvolupament d'Actuacions Integrades de la Unitat d'Execució 2 ZAL, remés per l'Entitat Pública Empresarial de Sòl (SEPES), i de conformitat amb els següents:
  
Antecedents de fet
  
1. Per mitjà de Resolució del conseller d'Obres Públiques, Urbanisme i Transports, de 20 de novembre de 2002, es va sotmetre a informació pública el Programa per al Desenvolupament d'Actuacions Integrades de la Unitat d'Execució 2 ZAL. L'esmentat tràmit es va materialitzar mitjançant la inserció d'anuncis en el Diari Oficial de la Generalitat Valenciana número 4.400, de 17 de desembre de 2002, i en el periòdic Las Provincias (amb data 17 de desembre de 2002), i no consta fins ara la presentació d'al·legacions.
  
2. Amb data 20 de novembre de 2002 es va donar tràmit d'audiència a l'Ajuntament de València, i consten en l'expedient els informes emesos pels servicis municipals de Manteniment i Infraestructures, Cicle Integral de l'Aigua, Obres d'Infraestructura, Residus Sòlids i Jardineria.
  
3. L'objecte del citat programa és identificar l'àmbit de l'actuació integrada amb expressió de les obres que s'han d'escometre, terminis d'execució i la resta de compromisos exigits en la legislació aplicable.
  
4. València té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Sobre l'àmbit en qüestió va ser aprovat, amb data 23 de juliol de 1998, pel conseller d'Obres Públiques, Urbanisme i Transports, un pla especial amb l'objecte d'ampliar el patrimoni públic de sòl per al desenvolupament d'una zona d'activitats logístiques.
  
Amb data 23 de desembre de 1999, el conseller d'Obres Públiques, Urbanisme i Transports va aprovar definitivament el Pla Especial Modificatiu del Pla General de València per al desenvolupament de la Zona d'Activitats Logístiques del Port de València.
  
Amb data 20 de novembre de 2002, el conseller d'Obres Públiques, Urbanisme i Transports concedix la corresponent cèdula d'urbanització.
  
Fonaments de dret
  
1. La tramitació ha sigut correcta d'acord amb el que establixen els articles 52 de la Llei Reguladora de l'Activitat Urbanística i 173 del Reglament de Planejament de la Comunitat Valenciana.
  
2. La documentació està completa, als efectes del compliment del que preceptuen els articles 26 de la Llei Reguladora de l'Activitat Urbanística i 101 del Reglament de Planejament de la Comunitat Valenciana.
  
3. El programa que ens ocupa té per objecte regular el desenvolupament de les actuacions projectades i previstes en els instruments de planejament abans citats, i inclou tots i cada u dels aspectes arreplegats en l'article 29 de la Llei Reguladora de l'Activitat Urbanística. L'estudi de detall integrat en el programa té per objecte ordenar les illes incloses en la unitat d'execució, assenyalar les alineacions i rasants i ordenar els volums edificables, i comprén tots i cada un dels aspectes arreplegats en l'article 100 del Reglament de Planejament de la Comunitat Valenciana.
  
4. Tenint en compte la naturalesa d'acte de tràmit que presenta esta fase procedimental, així com les seues conseqüències que se centren en l'estudi i aprovació ?si és procedent- de les al·legacions presentades, i de conformitat amb els articles 46.3 de la Llei Reguladora de l'Activitat Urbanística i 8 del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a l'aprovació provisional la té el director general d'Urbanisme i Ordenació Territorial.
  
De conformitat amb el que disposa l'article 6.d del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a l'aprovació definitiva del Programa per al Desenvolupament d'Actuacions Integrades residix en el conseller d'Obres Públiques, Urbanisme i Transports.
  
Vistos els preceptes legals citats i la resta de normativa de general i pertinent aplicació, de conformitat amb l'informe emés pel Servici Territorial d'Urbanisme de València, resolc:
  
Aprovar definitivament el Programa per al Desenvolupament d'Actuacions Integrades de la Unitat d'Execució 2 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent a la notificació o publicació d'esta, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.